KATMATA PALGEGA
Tere tulemast saatesse. Täna räägime vaimus palvetamisest,
nendes keeltes rääkimisest, mida me ise ei suuda mõista.
Meid õpetab Johanna Tunturipuro ja Ida juhib meid ülistusse.
Ole hea, Johanna.
Aitäh. Jätkame veel sama teemaga, uurime kirjakohti, mis räägivad
ülesehitavatest keeltest ja enda häälestamisest Jumalaga
samale lainele. Paljud on küsinud, kuidas on võimalik häälestuda
ja kuulda. Mis mind aitab selle mõistmisel on, et Püha Vaim meie
sees süütab meid ja häälestab samale lainele Jumalaga.
Vaatame, mis Piibel ütleb nende vaimukeelte kohta. Ma ei räägi
praegu keeltes rääkimisest kui armuannist, see on täiesti teine
teema. Ma räägin nendest keeltest, mis me saame Püha Vaimuga
ristitud saamisel. Esimene asi, kui me räägime keeltes, me
täidame Jumala käsku. 1Kr 14:15 "Kuidas siis nüüd?
Ma tahan palvetada vaimus, aga tahan palvetada ka mõistusega,
tahan laulda vaimus, aga tahan laulda ka mõistusega."
Kui me räägime vaimus palvetamisest või ülistamisest, see tähendab
rääkimist ja laulmist nende taevaliste keeltega.
Kui mõtled, et see ei puuduta sind, sest sul pole keeli, ära muretse!
Mul on suur usk sellesse, et Püha Vaim tahab täita kõiki neid, kes
on Jeesuse oma südamesse vastu võtnud ja anda neile uued keeled.
Vahel esinevad mõistusetõrked, me ei olegi lapsesarnased,
vaid püüame mõistusega ära seletada, mis sel hetkel toimub. Aga vaja
on hoopis südameusku ja mitte mõistmist.
Loeme selle sama peatüki algust 1Kr 14:1 "Taotlege
armastust ja olge innukad nõudma vaimuande, eriti prohvetlikult
kõnelemist! Sest kes räägib keeli, ei räägi inimestele vaid Jumalale,
sest keegi ei mõista teda, ta räägib vaimu ajel ju saladusi. Aga kes
prohvetlikult kõneleb, see kõneleb inimestele nende
ehitamiseks ja julgustamiseks ja lohutamiseks. Kes keeli räägib
ehitab iseennast, prohvetlikult kõneleja ehitab aga kogudust."
Ehitab iseennast. Olen tihti tundnud, kui räägin keeltes Jumala ees
või laulan, Jumal annab mulle Rhema-sõnu, tõeilmutusi ja isegi
pilte ning mul on palju lihtsam ennast avada, kui ma palvetan
keeltes. Paljud prohveteeringud tulevad nii, et palvetan keeltes ja
Jumal annab mingi pildi. Siis hakkan kuulutama seda pilti,
mida ma näen. Ma tean, et see on hea ja mõeldud inimestele
ehitamiseks ja lohtamiseks. Salm 4 ütles, et keeltes rääkija
ehitab iseennast. Olen tihti märganud, et kui mõtlen asju
oma mõistusega, mõnda vaimulikku ülesannet või koosolekut, ükskõik
mida. Kui hakkan siis rääkima keeltes, tunnen, kuidas mu usk
kasvab. Ma mõistan, et koos Jeesusega saan teha ka suuremaid
asju. Asju, mida väike Johanna oma nõrkuses või kartuses ei suuda.
Kui Jumala Vaim tuleb, tunnen, et saan vaimus julgemaks.
Koos Jeesusega, suudan teha palju suuremaid asju.
Kõik suudan ma Temas, kes teeb mind tugevaks.
Kui ma palvetan, siis ma saan tugevamaks ja julgen isegi
mõelda suuremaid asju.
Usun, et Jumal tahab, et me mõtleksime suurelt koos Jeesusega,
Pühas Vaimus. Julgelt rohkem!
Vaatame korra Juuda raamatusse. 1:20 ütleb: "Teie aga, armsad,
olles rajanud endid oma kõige pühamale usule ja palvetades
Pühas Vaimus," See tähendab muidugi palvetamist koos Püha
Vaimuga, mõistusega, aga ka enda häälestamist Vaimus.
Nagu tõmbaksime Jumala asju maa peale.
Räägime õigusest. Vana lepingu ajal vanas testamendis tähendas
õigus kas kohust või karistust. Aga nüüd me oleme Jeesuse
ristitööst paremal pool ja õigus tähendab seda, et Jumal tahab
anda meile need asjad, mis meile kuuluvad Kristuses.
Ma usun, et kui me palvetame Pühas Vaimus, saame suurema
ilmutuse sellest, kes me oleme Kristuses. Meie usk kasvab.
Meie usk käimine Kristuses saab kindlama aluse.
Me tõmbame alla neid asju, õiguseid, mida Jumal tahab meile anda.
Keeltes rääkimine aktiveerib kõiki meie elualasid kasvama
Kristuse külge kinni.
Võiksin öelda isegi nii: Kui me palvetame keeltes,
olles ema tean, et maja peab vahel koristama,
kui külalised tulevad külla pestakse põrandaid ja eemaldatakse
koerakarvu ja kõike muud. Kui Püha Vaim meie sees palvetab,
see on ka nagu koristus. Kui Püha Vaim täidab meid,
toimub puhastumine ja eraldumine rohkem Kristuse
sarnasusse. Usun, et siis me saame olla rohkem katmata
palgega Jumala ees. Kui Issand tugevdab meid, meie nõrkust
ja väikest usku. See on nagu tööriist meie südametele.
Jumal on andnud vägeva tööriista meile: keeltes rääkimise, et
saada Vaimus ehitatud. Usun, et kui me palvetame sedasi
ja loeme Sõna, see Sõna nagu avaneb. Kui olen vahel
lugenud Piiblit ja tundud, et ma päris ei mõista, siis ma palvetan
keeltes ja palun, et Jumal avaks selle mulle ning järsku
muutub see kirjakoht kui ilmutus elavaks.
Me räägime liiga vähe keeltes. See on nagu kiirtee Jumala südamesse.
Ärme oleme arad, vaid julged. Jumal ei andnud meile hirmu vaimu,
vaid väe, armastuse ja terve mõistuse vaimu, osades tõlgetes
isegi julguse. Julguse olla need, kes me oleme.
Selle ülistuslaulu ajal palume, et Jumal avaks meie mõistuse
mõistma seda asja, ülesehitumist Vaimus. Tule ilmutuse ja tarkuse
vaim ja ava meie südame silmad ja mõistus Sinu tundmises.
Ole hea, Ida.
Näita mulle killukest taevast Anna osa oma kirkusest
Vii mind enda juurde kõige pühamasse Tahan vaid olla sinu lähedal
Näita mulle killukest taevast Anna osa oma kirkusest
Vii mind enda juurde kõige pühamasse Tahan vaid olla sinu lähedal
Sind igatsen, Sind igatsen Sind igatsen, aina rohkem
Näita mulle killukest taevast Anna osa oma kirkusest
Vii mind enda juurde kõige pühamasse Tahan vaid olla sinu lähedal
Sind otsin, Sind otsin Sind otsin, aina rohkem
Siin olen Sinu ees Tahan olla Su lähedal
Puhata Su ligiolus Sind armastan, Sind igatsen
Siin olen Sinu ees Tahan olla Su lähedal
Puhata Su ligiolus Sind armastan, Sind igatsen
Sind ülistan, Sind ülistan Sind ülistan, aina rohkem
Issand, häälesta meid samale lainele Sinuga. Me tahame
saada üles ehitatud Vaimus.
Täida meid, Püha Vaim, uuesti. Lase meil jälle kohtuda Sinuga.
Täida inimesed ka esmakordselt Püha Vaimuga. Isa, me ei taha toetuda
oma mõistusele, me ei taha toetuda inimmõistusele, vaid Sinule,
kui laps, kes jookseb isa sülle, me tahame joosta, tänu
Jeesuse verele ja ohvrile on see tee avatud.
Isa, me tuleme joostes sulle sülle. Risti meid Vaimu
ja tulega. Täida inimesi, kui nad sirutavad Sinu poole, et
Püha Vaimu keeled võiksid voolata meie sisimast,
nagu elavad veed. Las need keeled süttivad nagu esmakordselt.
Anna janu Sinu poole meie südametesse, et me võiksime olla
nagu elava vee joad, meie sisimast võiksid voolata
elava vee joad. Isa me tahame olla selles hetkes, kui Püha Vaim
töötab. Häälesta meid. Süüta armuannid põlema.
Isa, las need keeled toovad esile ka teisi armuande, anna julgust
tegutseda tervendamise armuannis. Isa, selles hetkes, süüta põlema
tervendamise armuannid. Anna julgus, kui nad keeltes rääkides
ehitavad end üles, et nad mõistaksid, et koos Jeesusega on võimalik
kõik, mida meie inimmõistus ei suuda ettekujutadagi.
Et nad võiksid julgelt palvetada haigete eest. Et me võime
kuulutada: haiged saagu terveks!
Isa, Jeesuse nimel. Ma palun väelisi tegusid, et nende usk
kasvaks, kellel on janu teha väelisi tegusid, näiteks imesid,
kus Jumal loob uusi asju, uusi ihuliikmeid. Kõik on võimalik.
Kui me palvetame nendes keeltes, me saame aru,
Jumal Sa oled tõeline ja tahad teha suuri ja väelisi tegusid.
Aitäh, et usk tõuseb, usaldus Jumala vastu tõuseb.
Piibel ütleb, et me saame tõusta tiibadele nagu kotkad ja tõusta
ülistama Sind. Need, kes ootavad Issandat, saavad uue väe ja
tõusevad nagu kotkad. Aitäh, Isa, et me saame tõusta Vaimus
ülistama Sind. Me saame tõusta kuulutama Sinu tõdesid sellele
rahvale. Halleluuja.
Isa, ma tahan palvetada vaimulike silmade eest.
Paljud on näinud nägemusi, unenägusid, aga need on ära
kadunud või kasutuselt ära võetud. Selles hetkes, Isa,
Sa tahad avada vaimusilmi nägema, mitte loomulikke asju vaid neid,
mis on Vaimus. Sa tahad avad kõrvu kuulma üleloomulikke
asju, mis on Isa südamel ja Vaimu maailmas. Aitäh, et
Sa annad südame, mis mõistab, mida Vaim kogudusele räägib.
Isa, Jeesuse nimel, ma kogen, et Jumal tahab tuua tagasi
nägemuste seletamise anni oma koguduse keskele.
Nagu Joosep ja Taaniel seletasid Jumala piltlikku keelt.
Isa, ma palvetan, et Su arm ja armastus ja Püha Vaimu vool
võiks anda meile mõistust seletada Sinu piltlikku keelt, taevalikku
keelt. Isa, Jeesuse nimel, ava.
Ülistame veel, lähme veel sügavamale.
Ülistame Teda, Vaimus ja mõistusega.
Sind ülistan, Sind kummardan Sind ülistan, aina rohkem
Ma kogen oma südames, et Püha Vaim räägib vanusest.
Kui oled väga noor või juba natuke vanem, Jumalal pole
vanusepiiranguid. Ta tahab kasutada igaüht. Kui sa mõtled,
et oled juba liiga vana, ei, Jumal ütleb: "Just sina võid anda edasi
vaimulikku pärandit selles elus. Kinnitada noori."
Jumal tahab süüdata põlema kõikide armuannid.
Sa ei ole liiga vana, Jumal tahab kasutada just sind.
Ta tahab süüdata need armuannid põlema ja anda värske võidmise
ja kohtumise Jumalaga, rõõmu Issandas.
Jeesus, me kummardame Sind. Aina rohkem ja sügavamale.
Isa, me tahame kohtuda Sinuga. Kohtu meiega,
me tahame värsket kohtumist Sinuga. Lase oma armastusel
tervendada meid ja tuua oma julgus olla tunnistaja siin maailmas.
Aitäh, et igaüks saab väe kõrgustest olla tunnistaja.
Väe teenida nende andidega ja nendel aladel, kuhu iga indiviid
on kutsutud.
Kogesin, et Issanda Vaim liigub õlgade piirkonnas.
Su õlgade peale tuleb soe rätik ja Isa võtab ära
kõik kanguse ja valu. Kui sul on valu õlapiirkonnas, liiguta
neid ja täna, et Jeesuse vermete läbi Isa armastav
puudutus tõstab valu ära. See pole ainult see, et Jumal
tervendab füüsiliselt, võib ka olla, et ta valmistab sind kandma
tema auhiilgust aina rohkem. Kandma tema ligiolu kuhu
iganes sa lähed. Sina, kellel on õlgades valu, sa oled kui Mooses
kes ütleb: "Ma ei taha minna mitte kuskile, kui Sinu vaim ei
tule koos minuga." Isa tahab tervendada su õlgu ning lisaks
anda võime kanda Jumala ligiolu ja auhiilgust edasi,
et sa võid seista nagu õigsuse tamm, Tema auks ja viia Jumala ligiolu
edasi. Jumala ligiolu tuleb su õlgade peale kui mantel.
Jumal on rääkinud sulle sellest ülesandest, aga oled olnud arg
Sa pole mõistnud, julgenud, osanud. Selles hetkes,
kui sa räägid keeltes, julgus tuleb. Jah, Isa, ma tahan liikuda
selle kutsumuse suunas. Ma tahan võtta vastu selle,
mis oli määratud kuuluma mulle juba enne aegade algust,
enne minu sündi sa oled mind näinud ja kavandanud.
Mitte keegi meist ei ole juhus. Kõik on Isa ette planeerinud.
Kõik ülesanded, asjad ja eelkõige sinu südame,
mis asub Isa südame lähedal, et teie südamed saavad lüüa
ühes taktis. Jeesuse nimel, Aamen.
Aamen. Aitäh Johanna ja Ida. Oleme saanud veeta hetke
taevas, Isa ligiolus. Muutugu see sõna elavaks iga vaataja
südames, Jumala auks. Jätkame järgmine kord rääkimist
Vaimus palvetamisest. Olgu Isa Jumala täielik õnnistus
kõigil su elualadel.
Tõlge: Sanna Pitko